OpenLLM-France/wikimedia huggingface dataset:
# Natalis Comes

Natalis Comes o Natalis Comitis (en italià Natale Conti, en francès Noël le Comte) (ca 1520 - ca 1582), fou un humanista italià del Renaixement.

## Vida

La poca informació que es té de la seva vida procedeix dels comptats comentaris que ell mateix fa dins de la seva obra. Ni tan sols es coneix amb certesa el lloc i data de naixement: potser va néixer a Roma i la seva família es va traslladar a Milà quan encara ell era menut.
També cal interpretar de les seves paraules que va viure molts anys a Venècia. La data de la seva mort també pot ser controvertida, ja que existeix una edició del seu llibre, feta el 1602 a Lió, que porta una epístola de presentació redactada per ell mateix.

## Obra

Natalis Comes és conegut fonamentalment per la seva obra Mythologiae sive explicationum fabularum libri decem, que va ser reeditada i traduïda en nombroses ocasions al llarg dels segles xvi i xvii. L'obra és un tractat de mitologia clàssica, en la que l'autor demostra els seus grans coneixements de grec, traduint llargs passatges de l'antiguitat grega.
Comes afirma que les faules mitològiques eren la forma de transmetre la saviesa entre els antics i que tots els mites tenen per objectiu explicar alguna cosa de la natura o del comportament humà, considerant que els seus autors són posseïdors de la més alta saviesa.
És, potser, el més gran tractat de mitologia del segle xvi, que ve a completar el Genealogia deorum gentilium de Bocaccio (1360) que havia trencat totalment amb la tradició medieval. Durant la mateixa època s'escriuen altres tractats semblants (com els de Giraldi, Cartari i Tritonio), però no tindran la mateixa difusió que va tenir la Mythologiae de Comes.

## Referències

* ↑ Iglesias & Álvarez, pàgina 7.
* ↑ Iglesias & Álvarez, pàgina 8.
* ↑ Garner, pàgina 265.
* ↑ Iglesias & Álvarez, pàgina 14.
* ↑ Garner, pàgina 266.
* ↑ Iglesias & Álvarez, pàgina 12.

## Bibliografia

* Garner, Barbara Carman «Francis Bacon, Natalis Comes and the Mythological Tradition» (en (anglès)). Journal of the Warburg and Courtauld Institutes, Vol. 33, 1970, pàg. 264-291. DOI: 10.2307/750899. ISSN: 0075-4390.
* Iglesias Montiel, Rosa María; Álvarez Morán, María Consuelo. Introducción, traducción y notas.. Natale Conti: Mitología (en (castellà)). Secretariado de Publicaciones. Universidad de Murcia., 2006. ISBN 84-8371-599-6.

## Enllaços externs

* Una selecció d'imatges de l'edició de Pàdua de 1616.
# Napalm Records

Napalm Records és un segell discogràfic independent austríac centrat en el heavy metal i el hard rock.
Inicialment es va centrar en bandes de black metal i folk metal, i més endavant va ampliar el seu catàleg afegint grups de metal gòtic, symfhonic metal, power metal, doom metal, viking metal, metalcore, nu metal i stoner rock. Disposa de la seva pròpia editorial anomenada Iron Avantgarde Publishing. El novembre de 2020, Napalm Records va adquirir el segell discogràfic alemany SPV GmbH.

## Grups

* Alien Weaponry
* Alter Bridge
* Andrew W.K.
* Delain
* Einherjer
* Finsterforst
* Gloryhammer
* HammerFall
* Kamelot
* Monster Magnet
* Myles Kennedy
* Nervosa
* Oomph!
* Paddy and the Rats
* Persefone
* Powerwolf

## Referències

* ↑ «Napalm Records | Metal Journal» (en castellà). [Consulta: 4 abril 2022].
* ↑ «Napalm Biography». Arxivat de l'original el 2011-09-28. [Consulta: 13 octubre 2010].
* ↑ «NAPALM RECORDS Expands Rock And Metal Empire With Acquisition Of SPV». Blabbermouth.net, 17 December 2020. [Consulta: 18 December 2020].
* ↑ «NAPALM RECORDS ONLINE STORE - Heavy Metal & Rock CDs, Vinyl, Merch Mailorder». Arxivat de l'original el 2013-09-01. [Consulta: 14 març 2013].
* ↑ «Persefone sign to Napalm Records», 23-08-2021.
# Llista de matemàtics grecs

A continuació es presenta una llista dels matemàtics grecs més destacats de l'època clàssica.

## A

* Ameristos
* Apol·loni de Perge
* Apol·loni de Tíana
* Aristarc de Samos
* Aristeu de Crotona
* Arquimedes
* Arquites de Tàrent
* Ascletarió
* Ateneu (escriptor)
* Autòlic (matemàtic)

## B

* Brisó d'Heraclea

## C

* Conó de Samos

## D

* Dinostrat
* Diocles (geòmetra)
* Diofant d'Alexandria
* Dionísodor de Kaunos
* Dositeu de Colonos
* Apóstolos Doxiadis

## E

* Eratòstenes
* Euclides

## H

* Hermòtim de Colofó
* Heró el Jove
* Hiparc de Nicea
* Hipàcia
* Hípies (geometra)
* Hipsicles

## L

* Lleonci Mecànic

## M

* Menelau d'Alexandria

## O

* Oenopides

## P

* Pappos d'Alexandria
* Pitàgores
* Poliè de Làmpsac
* Claudi Ptolemeu

## T

* Tales de Milet
* Teodosi de Bitínia
* Teodosi de Trípoli
* Teó d'Esmirna
* Timeu Matemàtic

## U

* Ulpià de Gaza
# Gai Apuleu Saturní

Gai Apuleu Saturní (llatí: Gaius Appuleius Saturninus) va ser un comissionat romà del segle ii aC.
El senat el va enviar per arranjar les disputes que havien esclatat entre pisans i lunenses (entre les ciutats de Pisae i de Luni), l'any 168 aC, tal com explica Titus Livi.

## Referències

* ↑ [https://quod.lib.umich.edu/m/moa/acl3129.0003.001/731?page=root;rgn=full+text;size=100;view=image;q1=SaturninusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 723. ]
* ↑ Titus Livi. Ab Urbe Condita XLV, 13
# Komarekiona eatoni

Komarekiona eatoni és una espècie de cuc de terra, l'única dins el gènere Komarekiona. Habita a Kentucky, als Estats Units. En anglès se'l coneix com a cuc de terra de Kentucky (Kentucky Earthworm).
Tot i que no es coneixen gaires detalls sobre què pot amenaçar Komarekiona, se sap que aquesta espècie no és present a sòls ocupats per la planta invasora Rhododendron maximum. També és sensible a la desaparició de bosc.

## Referències

* 1 2 Komarekiona eatoni. Llista Vermella d'Espècies Amenaçades de la UICN 2015. UICN 2015. Consultat el 14 juliol 2015. Llistat com a falta de dades.
# Drahňov

Drahňov és un poble i municipi d'Eslovàquia. Es troba a la regió de Košice, a l'est del país. El 2017 tenia 1.476 habitants.

## Història

La primera referència escrita de la vila data del 1262.
# Menta borda

La menta borda (Mentha suaveolens) és una herba perenne estolonífera, erecta i d'olor poc agradable. En català es coneix també per altres noms com herba-sana borda, mentastre, mendastre, menta de bou, menta de gat, alfàbrega de pastor, matapuça o matapuces.

## Ecologia
### Distribució mundial

Es troba al sud i oest d'Europa i àmpliament dispersa per la península Ibèrica.

### Hàbitat

És pròpia de terrenys humits tant àcids com bàsics. Habitualment es troba en jonqueres, herbassars humits de contrades mediterrànies i estatge montà.

## Descripció morfològica

És una planta perenne, amb la part inferior llenyosa. Les tiges de secció triangular poden fer de 40 a 100 cm. Té les fulles oposades, obtuses o poc agudes i de color verd pàl·lid, sèssils o amb pecíol molt curt; fan normalment de 3 a 4 cm i són tomentoses (amb pèls bastant ramificats) sobretot al revers, gruixudes i molt rugoses per la nervació netament reticulada; el marge de les fulles és dentat. Les inflorescències fan entre 4 i 9 cm i estan formades per petites corol·les blanquinoses o blavenques, de pètals soldats per la base; aquestes són quasi actinomorfes (a diferència de la majoria de labiades), amb 4 lòbuls poc desiguals. Té el mateix nombre d'estams, és a dir 4. La menta borda floreix a l'estiu, entre març i desembre. L'arrel és axonomorfa.

## Accions farmacològiques

* Analgèsica: la infusió s'empra per a tractar la febre i el mal de cap.
* Antisèptica
* Carminativa
* Digestiva

## Toxicitat

En dosis altes és tòxica i no la poden prendre les dones embarassades.

## Referències bibliogràfiques

* BOLÒS, O. i cols. Flora manual dels Països Catalans Barcelona 1990 (2a ed., 1993) Ed. Pòrtic. ISBN 84-7306-400-3

## Referències

* ↑ DCVB
# David Pérez Sañudo

David Pérez Sañudo (Bilbao, Biscaia, 12 d'abril de 1987) és un guionista, director i productor de cinema basc.
Va estudiar Comunicació Audiovisual a Madrid i després va fer un Màster en Direcció Cinematogràfica a l'ESCAC - Escola Superior de Cinema i Audiovisuals de Catalunya. Des de principis del 2010, la seva carrera se centra principalment en la direcció, la producció i el guió de cinema, el teatre i la publicitat. El 2011 va dirigir el seu primer curtmetratge, Indirizzo, nominat al Festival de Cinema Fantàstic de Bilbao i al Festival de Cinema de Saragossa. El 2012 va fundar a Vitòria Amania Films amb Luis Espinosa, el seu soci i principal productor de la companyia. El seu curt Un coche cualquiera fou nominat al millor curt al Festival de Cine de Sant Joan d'Alacant.
El 2020 treballà a les sèries d'Euskal Telebista Si vienes repites i Alardea. El mateix any va debutar en el llargmetratge amb Ane, que ha estat nominat a cinc Premis Goya.

## Filmografia

* Indirizzo (curtmetratge, 2011)
* Agur (curtmetratge, 2013)
* Malas vibraciones (curtmetratge, 2014)
* Bocazas (curtmetratge, 2015)
* Tiempos muertos (curtmetratge, 2017)
* Aprieta pero raramente ahoga (curtmetratge, 2017)
* Un coche cualquiera (curtmetratge, 2019)
* Ane (2020)

## Premis i nominacions

| Premis | Categoria | Nominada | Resultat |
| Premis Goya | Millor pel·lícula | Ane | Pendent |
| Premis Goya | Millor director novell | Ane | Pendent |
| Premis Goya | Millor guió adaptat | Ane | Pendent |
| Premis Feroz | Millor pel·lícula dramàtica | Ane | Pendent |
| Premis Feroz | Millor guió | Ane | Pendent |

## Referències

* ↑ Ha nacido un cineasta: David Pérez Sañudo, gazteizberri.com
* ↑ David P Sañudo: "'Ane' propone una tesis sobre la comunicación", EITB, 24 de setembre de 2020
* ↑ David Pérez Sañudo nos explica las curiosidades del rodaje de 'Ane', El Periódico, 21 d'octubre de 2020
* ↑ ‘Ane’, de David Pérez Sañudo, potente y arrolladora ópera prima, Fotogramas, 20 de setembre de 2020
* ↑ «Ane», del burgalés David Pérez Sañudo, nominada a cinco Premios Goya 2021, entre ellos el de mejor película, ABC, 11 de gener de 2021

## Enllaços externs

* Entrevista a David Pérez Sañudo a YouTube
# Diodor Trifó

Diodor Trifó (en grec antic Διόδωρος) fou un religiós grec que vivia vers el 278. Epifani diu que era un home molt pietós.
Era prevere de la ciutat de Diodoris i amic del bisbe Arquelau de Carres. Quan Mani es va refugiar a casa seva el va rebre en principi amistosament però després Arquelau el va informar per carta de què Mani era un heretge, i Diodor va començar a discutir amb Mani, i es diu que en la discussió, on va poder observar tota l'astúcia de l'heretge, li va refutar tots els seus errors, segons explica Foci. La carta d'Arquelau encara es conserva.

## Referències

* ↑ 16.Diodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1017
# Domicili

Domicili és un atribut de la personalitat que consisteix en el lloc on la persona física o persona jurídica té la seva residència amb ànim de romandre-hi.
Perquè el lloc on una persona es troba sigui el domicili, cal que residència sigui habitual, i a més que la persona tingui l'ànim de romandre-hi. Això distingeix el domicili de la simple residència, on la persona es troba de manera accidental o transitòria. Si per exemple, una persona ingressa en un hospital, l'hospital no passa a ser el seu domicili fins i tot si s'hi passa una temporada llarga, ja que mancaria la voluntat de romandre-hi permanentment.
En un sentit estricte és el lloc on s'assenta una persona per l'exercici dels seus drets i el compliment de les seves obligacions. La fixació d'un domicili dona seguretat a les relacions jurídiques perquè, a més de ser part de la identificació de la persona, permet localitzar-la i determina el lloc on s'han de complir les obligacions.
El domicili pot fixar la competència territorial del tribunal i legislació aplicable, i intervé en el canvi de veïnatge civil i en l'adquisició de la nacionalitat.
En dret es poden considerar diferents conceptes de domicili, entre ells:
* El domicili legal, que la llei fixa per a una persona, i que pot no ser-ne la residència habitual. Així, el codi civil espanyol i la llei d'enjudiciament civil fixen que, en general, el domicili de les persones casades és el domicili conjugal, pels fills menors és el dels seus pares, el de les societats mercantils és el que indiquin les seves escriptures, i pels diplomàtics que visquin a l'estranger fixa un domicili legal en territori espanyol.
* El domicili electiu: és el que es fixa voluntàriament per a un negoci jurídic. Per exemple, en un contracte de compra-venda es pot indicar un domicili del venedor i el comprador que ho serà per tots els efectes relacionats amb aquest contracte.
Diferents tractats i normes de protecció dels drets humans recullen la inviolabilitat de domicili, que impedeix que s'hi pugui entrar ni fer-hi cap registre sense el consentiment del seu titular o una autorització judicial. En aquest context l'abast del concepte de domicili és una mica més ampli, perquè abasta qualsevol espai tancat on l'individu al qui li en correspon l'ús i el gaudi desenvolupa seva la vida privada.

## Referències

* 1 2 3 4 5 6 7 Aguilar Ruíz, Leonor [et al.].. «Drets de la Persona». A: Dret civil I. Barcelona: Universitat Oberta de Catalunya, 2014, p. 79-84 [Consulta: 9 febrer 2015].
* ↑ Per exemple, l'article 17 del Pacte Internacional de Drets Civils i Polítics o l'article 18.2 de la Constitució Espanyola.
# Donovaly

Donovaly és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1702.
# Donovan Wylie

Donovan Wylie (Belfast, Irlanda, 1971) és un fotògraf irlandès que viu i treballa a Londres. Donovan Wylie va descobrir la fotografia de molt jove. Quan tenia setze anys, va deixar l'escola i se’n va anar tres mesos de viatge per tota Irlanda amb la seva càmera de fotos. En finalitzar el viatge publica la seva primera obra, 32 Counties (Secker and Warburg, 1989), quan encara era un adolescent. El 1998 s'incorpora a l'agència Magnum Photos. La seva feina se centra essencialment en el paisatge polític i social d'Irlanda del Nord. La seva obra The Maze, publicada el 2004, és aclamada a nivell internacional. Donovan Wylie ha treballat per a diverses revistes internacionals, com Stern, The New York Times i The Telegraph. El seu treball s'ha exposat arreu del món, i algunes de les seves obres formen part de col·leccions permanents de certs museus, com el Centre Georges Pompidou de París i el Victoria & Albert Museum de Londres. Ha acabat un treball sobre les torres de vigilància britàniques situades a la frontera irlandesa.

## Referències

* ↑ «Donovan Wylie». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Don Givens

Daniel Joseph "Don" Givens (9 d'agost de 1949) és un exfutbolista irlandès de la dècada de 1970.
Fou 56 cops internacional amb la selecció de la República d'Irlanda. Pel que fa a clubs, defensà els colors de Manchester United, Luton Town, Queens Park Rangers, Birmingham City, AFC Bournemouth, Sheffield United i Neuchâtel Xamax.
Un cop retirat fou entrenador.

## Palmarès

Neuchâtel Xamax
* Lliga suïssa de futbol: 1986-87

## Referències

* ↑ «FAI History Chapter 16 - Don Givens' golden goals».
* ↑ «Givens takes the safer route».
* ↑ «From The Boardroom».
* ↑ «A Moment In Time - When QPR Almost Won The League». Arxivat de l'original el 2018-09-17. [Consulta: 16 setembre 2018].
* ↑ «GREAT FOOTBALL LEAGUE TEAMS 12: SHEFFIELD UNITED, 1981-2».
* 1 2 «Don Givens». Arxivat de l'original el 2018-09-16. [Consulta: 16 setembre 2018].
* ↑ «The Don Givens Interview». Arxivat de l'original el 2018-09-16. [Consulta: 16 setembre 2018].
* 1 2 «Le grand retour de Don Givens à Neuchâtel». Arxivat de l'original el 2018-01-10. [Consulta: 16 setembre 2018].
* ↑ «Givens appointed team coach at Arsenal». Irish Times, 03-06-1997 [Consulta: 4 juny 2018].
* ↑ Mamrud, Roberto. «Ireland - Record International Players». Rec.Sport.Soccer Statistics Foundation, 12-04-2018. [Consulta: 4 juny 2018].
# Drake Callender

Drake Steven Callender (nascut el 7 d'octubre de 1997) és un jugador de futbol professional nord-americà que juga com a porter al club Inter Miami de la Major League.

## Inicis

Callender va jugar a futbol juvenil amb el Cap FC United i el Placer United, abans de formar part del planter dels San Jose Earthquakes del 2013 al 2016.
El 2016, Callendar va començar a jugar a futbol universitari amb els Golden Bears de Califòrnia. En quatre temporades, Callender va fer 54 aparicions, mantenint 16 cops la porteria en blanc. Va ser nomenat al primer equip de la regió All-Far West de la NCAA de United Soccer Coaches i al primer equip All-Pac-12 per a la temporada 2017. Per a la temporada 2018, va ser nominat a la pretemporada a la MAC Hermann Trophy Watch List i va guanyar els honors del tercer equip de la regió de l'All-Far West de la NCAA de United Soccer Coaches i els honors del segon equip All-Pac-12.
Mentre estava a la universitat, Callender va passar temps amb els San Francisco Glens de la USL League Two, però no va aparèixer a l'equip durant la temporada 2019.

## Carrera

El 12 de novembre de 2019, l'Inter Miami va adquirir els drets de Callender als San Jose Earthquakes a canvi de la 27a selecció del draft de la MLS SuperDraft 2020, i potencialment fins a 150.000 dòlars en diners d'assignació general si Callender compleix determinades condicions basades en el rendiment. Es va unir a la plantilla del club abans de la seva temporada inaugural de la Major League Soccer el 2020.
Callender va fer el seu debut professional el 7 de maig de 2021, com a titular del Fort Lauderdale CF, filial de l'Inter Miami, contra l'Union Omaha a la USL League One. Callendar va fer sis parades durant la victòria inaugural de la temporada 2023 de l'Inter Miami contra el CF Mont-real, fet que li va fer guanyar un lloc a l'equip de la jornada de la lliga durant la primera setmana.

## Palmarès

Estats Units
* Lliga de Nacions CONCACAF: 2022–23

## Referències

* 1 2 «Drake Callender - Men's Soccer». University of California Golden Bears Athletics.
* ↑ «San Jose Earthquakes». sjeq.ussoccerda.com. Arxivat de l'original el 2021-05-07. [Consulta: 7 maig 2021].
* ↑ «Alumni | San Jose Earthquakes». Arxivat de l'original el 2021-05-07. [Consulta: 7 maig 2021].
* ↑ «San Francisco Glens SC | uslleaguetwo.com». www.uslleaguetwo.com.
* ↑ «Inter Miami CF Acquires Homegrown Player Rights for Goalkeeper Drake Callender from the San Jose Earthquakes | Inter Miami CF».
* ↑ «Fort Lauderdale CF vs. Union Omaha - May 7, 2021 | USLLeagueOne.com». www.uslleagueone.com.
* ↑ Sigal, Jonathan. «Team of the Matchday: Who shined brightest on MLS is Back weekend?». Major League Soccer, 28-02-2023. [Consulta: 28 febrer 2023].
* ↑ «U.S. beats Canada to win Nations League as Balogun opens account». ESPN, 18-06-2023. [Consulta: 19 juny 2023].

## Enllaços externs

* Drake Callender a Major League Soccer
* Drake Callender, Fitxa a Soccerway
# Dúrio

El dúrio és el fruit tropical de l'espècie Durio zibethinus, un arbre que pertany al gènere Durio dins la família de les malvàcies, Per a molts asiàtics es tracta de la «reina de les fruites». Es diferencia per tenir un fruit gros (de fins a 30 cm de llargada i 3 kg de pes) amb una olor única, que esdevé pudor tenaç al cap de poc, i unes espines que el cobreix. A l'interior hi ha llavors embolcallades per un aril de sabor agradable.
Els durian són natius de Brunei, Indonèsia i Malàisia, i a occident es coneixen des de fa uns sis-cents anys.

## Usos

Es fa servir per a saboritzar molts dolços tradicionals malais, gelats kacang, dodol, arròs glutinós, etc.

## Referències

* ↑ «dúrio». Cercaterm. TERMCAT. [Consulta: 30 juliol 2024].
* ↑ «Durio zibethinus L.» (en anglès). Plants of the World Online. Royal Botanic Gardens. Kew. [Consulta: 30 juliol 2024].
* ↑ «Aquesta és la fruita que fa més pudor del món: prohibida en bus i tren | Cupatges». El Nacional, 26-06-2023. [Consulta: 11 novembre 2023].

## Enllaços externs

* Smelly durian fruit forces evacuation of Bavarian post office
* Germplasm Resources Information Network: Durio Arxivat 2009-01-21 a Wayback Machine.
* Durio zibethinus (Bombacaceae) Arxivat 2012-07-23 a Wayback Machine.
* the controversial durian Arxivat 2016-03-17 a Wayback Machine.
# Düben (nissaga)

La nissaga Düben és una família d'artistes i músics que va tenir una gran influència en la música i l'escena cultural sueca durant els segles XVII i XVIII. La família Düben va ser coneguda per la seva habilitat per a la composició i la interpretació de música sacra i va ser una de les forces més importants en la música sueca del seu temps. La seva obra continua sent estudiada i valorada avui dia.
Família Düben
* Andreas Düben (pare), (Lützen, Saxònia, 1558 - Leipzig, 1625.
* Andreas Düben (fill), (Wurzen o Leipzig, 1579 - Estocolm, 7 de juliol de 1662
* Gustav Düben (Estocolm, (Suècia), 1624/26 - idem. 19 de desembre de 1690), era fill d'Andreas (fill).
* Gustav Düben (fill), (Estocolm, 9 de maig de 1659 - idem, 5 de desembre de 1726), era fill de Gustav
* Andreas Düben (III), (Estocolm, 28 d'agost de 1673 - idem. 23 d'agost e 1738), era fill de Gustav Düben

## Referències

* ↑ «Düben - Uppslagsverk - NE.se». [Consulta: 13 desembre 2022].
# Edifici Cinema (Cassà de la Selva)

L'Edifici Cinema és una obra del municipi de Cassà de la Selva (Gironès) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular utilitzat com a cinema. La façana presenta una composició clàssica, amb grans obertures actualment tapades. El conjunt s'acaba amb un frontó triangular amb ull de bou central. Hi ha motllures geomètriques pròpies de l'arquitectura clàssica.

## Referències

* ↑ «Rectoria i Cinema del Casal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# Duellmanohyla rufioculis

Duellmanohyla rufioculis és una espècie de granota que viu a Costa Rica i, possiblement també, Panamà.
Està amenaçada d'extinció per la pèrdua del seu hàbitat natural.

## Referències

* Bolaños, F. & Chaves, G. 2004. Duellmanohyla rufioculis. Llista Vermella d'Espècies Amenaçades de la UICN 2006. Consulta: 11 de gener de 2008.